**Budapesti Gazdasági Egyetemen**

**ellátásilánc-menedzsment mesterképzési szak indítás**

**A MAB Testület 2022/7/III/1/2. sz. határozata**

A Testület támogatja az ellátásilánc-menedzsment mesterképzési szak indítását a Budapesti Gazdasági Egyetemen.

**A Testület által elfogadott szakbizottsági indoklás a MAB 2022/7/III/1/2. sz. határozatához:**

A szakot felépítő tudományágak, szakterületek, valamint az ezeket megjelenítő ismeretkörök és tantárgyak a jelzett kredittartományokban vannak. A tanterv szerkezete megfelelő, az ismeretek egymásra épülése biztosított. A belépéshez előírt feltételek megfelelőek. A képzés tantárgyleírásai és a megadott szakirodalmak biztosítják a képzési cél, valamint az előírt kimeneti kompetenciák elérését a képzési időn belül. A program koncepciója, a tanterv felépítése, a tantárgyak elhelyezése, az ismeretek egymásra épülése logikus, az elmélet és gyakorlat aránya, a tanórák típusa, száma, aránya megfelelő. A tanulástámogatás intézményi eszközrendszere és az oktatási módszertan alkalmas az ismeretek korszerű és hatékony átadására. A gyakorlati képzés összhangban van a szak célkitűzéseivel, szervezettsége az intézményben zajló képzés során megfelelő. Az elmélet-gyakorlat aránya megfelel a szak KKK-ban meghatározott orientációjának (kiegyensúlyozott: 40-60 százalék). A megadott ismeretellenőrzési, értékelési módszerek alkalmasak a hallgatói tudás és teljesítmény mérésére. A javasolt tanterv, az ismeretek átadásának módja, a hallgatói tudás és teljesítmény mérésére alkalmazott módszerek együttesen alkalmasak a képzési cél elérésére, az előírt kompetenciák elsajátíttatására.

A szakfelelős az intézménynek „akkreditációs” nyilatkozatot adott, teljes munkaidőben foglalkoztatott (AT) egyetemi docens. Több éves oktatói és kutatói tapasztalattal rendelkezik, szakmai kompetenciája, kutatási területe összhangban van a szak képzési programjával, e szakterületen igazolt szakmai gyakorlattal és teljesítménnyel rendelkezik, megfelel a szakfelelőssel szemben támasztott követelményeknek.

Az egyes tantárgyak felelősei az adott területeken oktatói tapasztalattal rendelkeznek, hazai és nemzetközi publikációs tevékenységük, szakmai kompetenciájuk megfelelő és összhangban van a tantárgyakkal, amelyeknek felelősei. Az oktatói kör szaktárgyi jártassága, gyakorlata, tudományos aktivitása és eredményessége, az oktatók alkalmazási feltételei, az oktatói terhelés arányai megfelelő hátteret adnak a szak mesterszintű oktatásához.

A szakmai műhelyek, a tudományos programok alkalmasak a képzés tudományos hátterének biztosítására.

A képzés tárgyi feltételei rendelkezésre állnak; a korszerű infrastruktúra, beleértve a számítás- és oktatástechnikai felszereltséget, lehetővé teszi a szakon folyó mesterképzés megvalósítását.

Budapest, 2022. szeptember 15.